-kawża bid-dispensa mis-smiegħ FIL-PRIM'AWLA TAL-QORTI ĊIVILI Seduta tal-31 t'Ottubru 2019. Rat ir-Rikors Ġuramentat ippreżentat mis-soċjeta` attriċi fil-21 ta' Ġunju 2019 fejn wara li esponiet illi:- Hija kreditriċi tas-soċjeta' konvenuta ta' €27,734.74 rappreżentanti l-bilanċ ta' prezz ta' materjal tal-bini, inkluż concrete u bricks, mibjugħ u kkonsenjat lis-soċjeta' konvenuta mis-soċjeta' attriċi, u dan fuq inkarigu tas-soċjeta konvenuta stess, skont ma jirriżulta mill- istatement anness, mill-fatturi relattivi annessi u mid-delivery notes L-imsemmi ammont huwa dejn ċert, likwidu u dovut u l-fehma tas-soċjeta' attriċi, jikkonkorru l-elementi preskritti mill-artikoli 167 u 170 tal-kap 12 tal-Liġijiet ta' Malta sabiex din il-kawża tiġi deċiża bid-dispensa tas- smiegħ billi, fil-fehma tal-istess soċjeta' attriċi, is-socċjeta' konvenuta ma għandha l-ebda eċċezzjoni xi tressaq kontra t-talba għall-ħlas ta' l- Is-soċjeta' konvenuta ġiet interpellata ripetutament sabiex tħallas l- imsemmi ammont hija baqgħet inadempjenti u ma ħallsitx. Talbet lil din il-Qorti sabiex: Tiddeċiedi din il-kawża bid-dispensa tas-smiegħ, ai termini ta' l-Artikoli 167 sa 170 tal-kap 12 tal-Liġijiet ta' Malta. Tikkundanna lis-soċjeta' konvenuta li tħallas lis-soċjeta' attriċi l-ammont ta' €27,734.74 rappreżentanti l-bilanċ ta' prezz ta' materjal tal-bini, inkluż concrete concrete u bricks, mibjugħ u kkonsenjat lis-soċjeta' attriċi, u dan fuq inkarigu tas- soċjeta' konvenuta stess, skont ma jirriżulta mill-istatement anness, mill-fatturi relattivi annessi komplessivament u mid-delivery notes relattivi annessi; Bl-ispejjeż, inklużi dawk tal-ittra uffiċjali bin-numru 1434/2019 datata 16 t'April 2019 oltre l-imgħax legali mit-30 t'April 2018 sad-data tal-effettiv pagament kontra s-soċjeta' konvenuta; Rat li s-soċjeta` konvenuta ġiet notifikata bil-mezz tal-pubblikazzjoni u affissjoni; Rat li l-ebda rappreżentant tagħha ma deher waqt l-udjenza tas-17 t'Ottubru 2019 li nżammet wara n-notifika msemmija u lanqas użufruwiet ruħha mill-fakolta`, lilha mogħtija mill-Artiklu 170(1) tal-Kap. 12, li tippreżenta nota ta' sottomissjonijiet biex tattakka bħala mhux regolari l-proċedimenti magħmula mis-soċjeta` attriċi jew li dawn ma jgħoddux għal dan il-każ; Rat li Dr Massimo Cipriott għas-soċjeta` attriċi kkonferma waqt l-istess seduta li l- ammont kien għadu dovut; Rat li l-kawża ġiet iddifferita għallum għas-sentenza; Għal dawn il-motivi l-Qorti taqta' u tiddeċiedi billi: Tilqa' l-ewwel talba billi tiddeċiedi din il-kawża bid-dispensa tas-smiegħ, ai termini ta' l-Artikoli 167 sa 170 tal-kap 12 tal-Liġijiet ta' Malta. Tilqa' t-tieni talba billi tikkundanna lis-soċjeta' konvenuta li tħallas lis-soċjeta' attriċi l-ammont ta' €27,734.74 rappreżentanti l-bilanċ ta' prezz ta' materjal tal- bini, inkluż concrete concrete u bricks, mibjugħ u kkonsenjat lis-soċjeta' attriċi. Bl-ispejjeż, inklużi dawk tal-ittra uffiċjali bin-numru 1434/2019 datata 16 t'April 2019 oltre l-imgħax legali mit-30 t'April 2018 sad-data tal-effettiv pagament kontra s-soċjeta` konvenuta.